Herêma Suwara Tuka ya nêzdîyê bajarokê Sersingê yê Amedîye de, 16'ê Gulane saete 11:30 de vera 2 wesayîtanê artêşa Tirkî çalakîyêk ameyebî viraştene.
Goreyê xebera Rojnewsî ya ke zanayîşê ci çimeyanê cayîyan ra girewto, teqayîşî de 9 eskerê Tirkî merdî, 21 zî bî birîndar. Ame zanayene, serwanêkê artêşa Tirkî yo ke bibi birîndar, Tirkîya de nêweşxane de merd. Heta nika kesî berpirsîyarîya çalakîye nêgirewte xo ser.
